
Ĉu Esperanto estas pac-portanto ? 


— Komence mi opiniis, ke espe- 
ranto estas lingvo, kiu alportos la 
pacon al la homaro. Sed jam de kelka 
tempo mi forlasis tiun opinion, ĉar 
ĝi montriĝis tute erara. Ja ekzistas 
multaj esperantaj societoj malpacant- 
aj inter si, k eĉ en unu sama grupo 
iafoje okazas sufiĉe fortaj diskutoj, 
montrantaj la ekziston de antagon- 
ismoj ŝajne netranspontigeblaj. 

La kernon de tiu ĉi rezonado mi 
aŭdis el la buŝo de unu el la anoj de 
nia grupo. Mi starigis al mi la taskon 
esplori pri la pravo aŭ malpravo de 
la diro de tiu K-do. Cu esperanto ne 
servas vere kiel pacigilo ? 

Esperanto est.as lingvo facile ler- 
nebla, neŭtrala k tial praktike uzebla 
por la interkompreniĝo de homoj 
nesamnaciaj. Antaŭ la ekzisto de 
esperanto la membroj de malsamaj 
popoloj povis nur en malmultaj 
okazoj interkompreniĝi helpe de nacia 
lingvo. Hodiaŭ ĉiu homo lerninta 
esperanton povas komunikiĝi kun 
ĉiu alia esperantisto. Ankoraŭ ne 
tute falis la muroj inter la popoloj, 
sed ekzistas almenaŭ rimedo facile 
alproprigebla, per kies helpo oni 
povas trapasi la murojn. 

Nu, ĉi tio do estas la servo de 
esperanto. Mi ne povas vidi en tio 
rolon de pacigilo. Se sufiĉus al homoj 
la uzo de sama lingvo, por ke ili 
vivu en paco, la interna vivo de ĉiu 
nacio ja prezentus modelon de paco ! 

Paco dependas ne de ia komunikilo, 
sed de Tkomuna saĝo de la homoj. 
Mi povas eĉ imagi. ke homoj nehav- 
antaj komunan lingvon k sekve 
ankaŭ ne saĝon komunan, tamen vi- 
vas en perfekta harmonio dank ! al 
sia saĝo individua. Cetere necesas 
aldoni, ke tiaj homoj certe ne longe 
tolerus la ekziston de pluraj lingvoj 
ijin dividantaj ; ili nepre kreus al si 
iingvon universalan. Bedaŭrinde tiom 
da racio ankoraŭ mankas al la homoj 
ĝenerale k anstataŭ servi kiel pacigilo, 
esperanto ofte servas male kiel ilo, 
per kies helpo oni scias tre lerte aŭ 
niallerte kalumnii, insulti k dis- 
puti. 


La K-do pravis, ŝanĝante sian 
opinion. Esperanto estas nur lingvo. 
Kvankam lingvo universala kun ties 
kvalitoj nepre necesaj. Kaj kiel tia 
ĝi havas jam multan valoron por ni. 

Hespondo de la liedakcio : Esperanto | 
estas nur lingvo, nur ilo, certe, — 
k kiel tia ĝi estas utiligebla de ĉiu 
ajn por ĉia ajn celo. Sed oni tamen 


Alvenis Novjaro 

Emba 

Ŝarĝilaj per miloj da ĝemoj, da plagoj , 
Forgrimpis minuloj, la horoj, la lagoj 
Enkore la ve' de monaloj amaras... 
Denove sur sojlo novjara ni staras. 

Ĉu venos nun ĝojo, aŭ daŭros amaro . 
Ĉu kuros aŭ dronos en marĉojn la ĉaro‘1 
Dum riĉa diboĉo ĉe dika lirano 
ĉu devos ni plori por peco da pano ? 

La damo 1 ĉu liros el ganto la manon, 
Se vidos en neĝo senŝuan infanon ? 
Apud hospilaloj, klinikoj, palacoj 
ĉu naskos palrinoj sur benkoj de placoj ? 

Ĉu venos prinlempo kun ventoj liberaj, 
Kaj ludos sunbrilo en ondoj riveraj'1 
En freŝa aero ĉu flugos hirundoj, 

Aŭ sur la flugiloj plu restos la vundoj'1 

Alvenis Novjaro. La hundoj plu bojas, 
Nur la pendiginda stultulo nun ĝojas. 
Hommiloj ploregas dum tago, vespero 
Sub nigra ĉielo ĉe lomb' de Espero. j 

La vipan venlegon poslkuras la nuboj, 
Sendormajn noklhorojnlerurasinkuboj, 
Kanonoj ululas, malcertas la sorlo, \ 
Hifuĝas la vivo, salutas la Morto. 


devas atenti kelkajn faktorojn el la 
historio k diferencigi inter la ilo k 
la movado. Oni ne povas ja konsideri 
kiel nuran hazardon, ke la unuaj 
pioniroj de la lingvo estis pacistoj, 
tute konsciaj en sia kontraŭbatalado 
kontraŭ la interpopolaraj militoj. 
Estas fakto, ke esperanto naskiĝis 
en pacisina medio. Kaj kiel do vi, mi 
k la plej multaj inter ni trafis en la 
esperantistan movadon ? Kial ni ler- 
nis esperanton ? Cu kun la espero ĝin 
tuj povi praktiki k persone profiti el 
ĝi, aŭ ĉu ne pli vere pro ĝia idea 
valoro, kiu povas tute krude resumiĝi 
per la esprimo : « Esperanto estas 
potenca interkomprenilo, kiu akcelos 
la tuthomaran pacon. » ? 

Certe, la socialisto, la revoluciulo, 
la klaskonscia esperantisto ekkonis 
en esperanto rimedon utiligeblanpor 
la profito de la klasbatalo, k la 
Laborista esperantismo, apartiĝinta 
de la neŭtrala movado, faris deklaron 
pri tiu « starigo de esp-o en la servo 
de la proletaro ». Tamen, dank’ al 
kiu eco do la laborista esperantisto 
taksas alta la valoron de esperanto 
por sia klasagado ? Dank' al la en 
tiu lingvo entenita eco inter-alprok- 
simiga. Malsamlingvanoj ek-inter- 
kompreniĝas per ĝi, k tia inter- 
kompreniĝo metas antaŭ ni en akran 
lumon la tutan malsufiĉon de la 
naciaj idiomoj por nia batalo, la 
eblon, kiun prezentas tiu mirinda ilo 
forrenversi limojn. 

Kaj ĉu do la problemo pri radikala 
forigo de 1’inter-popolaraj militoj 
estas esence alia ol tiu pri forren- 
verso de limoj — lingvaj k landaj ? 

Esperanto mem estas nur ilo, k 
tial ni esperantistoj devas havi kiel 
unuan taskon propagandi k disvas- 
tigi tiun ilon. Tio tamen ne esceptas 
eluzi profunde la universaligan econ 
entenitan en tiu ilo k sekve per ĝi 
fari pli pozitivan laboron, ol povus 
fari ajnaj malsamlingvanoj, por la 
radikala forigo de la subjektivaj 
kaŭzoj, kiuj kondukas al militoj. 


1 Sinjorino. 


N. B. 










20 


Pri recenzado 

Ne kun malgranda miro mi legis 
en « S-ulo » n-o 435, kiel K-do I. F. 
recenzis la verketon « Historio pri 
la Skismo en la Lab. Esp. Movado ». 
Post kelkaj laŭdoj al la kompil- 
intoj pro bondokumenteco k objek- 
tiva prezentado de la faktoj, ni 
legas : 

« Sed ĉu ĝi — la osocio — pravas, tiel facil- 
anime liberigi de ĉiuj bazoprincipoj en la ideolo- 
gia kampo ? Ekz. ĝi agnoskas, ke klasbatalo 
ekzistas k konsideras ĉi tiun agnoskon suflĉa 
por iĝi membro. Tamen Marks konsideris la 
H.M. kiel nedisigeblan eron en la socialista 
filozofio, k ĝia malagnosko estas nura pretcksto, 
ke ĥaoso regadu en la idea kampo... ». 

Laŭ « Plena Vortaro » recenzi si- 
gnifas : « faTi en gazeto mallongan 
kritikan raporton pri ia verko, mon- 
trante la kvalitojn k mankojn ». Nu, 
ŝajnas, ke K-do I. F. ne bone kom- 
prenis sian taskon aŭ, eble pro aliaj 
motivoj, komence eklaŭdis la kom- 
pilintojn por poste tiom pli sentige 
faligi ilin. Tia ago, se konscie farita, 
ne meritas imitadon, — se farita 
pro manko de distingopovo, tiam oni 
serĉu pli kapablan recenziston. 

Kia estas la realo ? Sur la paĝo 
18-a de « Historio pri la Skismo » ni 
legas, ne ke nia Asocio malakceptas 
la Historian Materialismon kiel bazo- 
principon por la asocio, sed ke « la 
karaktero de SAT, organizo unui- 
ganta en sia kadro kamaradojn el la 
plej diversaj klasbatalaj tendencoj 
agnoskantaj aŭ ne la teorion de la 
marksa historia materialismo, havas 
kiel konsekvencon, ke en la organoj 
esprimiĝas ankaŭ ideoj, kiuj ne estas 
konformaj al la marksa teorio. Tio 
estas tute natura, ĉar SAT por si ne 
adoptis diftnitan doktrinon. Se SAT 
tion farus, tiam la aliaj K-doj, anoj 
de diferenca opinio; devus foriri k 
fondi novan organizon. » 

Jen, kia estas la realo, kiun nia 
recenzista K-do ne povis malkovri 
en la de li recenzita verketo. Cu nia 
K-do ne scias, ke SAT estas kleriga, 
eduka k kultura ; ke ĝi per komparo 
de faktoj k ideoj, per libera diskutado 
celas malebligi ĉe siaj membroj la 
dogmiĝon de la instruoj, kiujn ili 
ricevas en siaj apartaj medioj ? Se 
tiel estus, tiam marksemaj K-doj, 
antaŭ ol fari gravan laboron por SAT, 
legu plej precipe la Asocian statuton. 
Se K-do I. F. estus farinta tion, 
tiam li eble ankaŭ povus ŝpari la 
piedbaton azenan al « aliaj homoj. 
kiuj distordis la H.M., k jezuite 
malindigante trenas ĝin en la koton.» 

Kial K-do I. F. ne citas la nomojn 
de tiuj, kiuj jezuite agas ? Kial ne 
perfekte montri, kiel ofendiĝas His- 
toria Materialismo ? Cu eble pro 
manko de faktoj ? Bonvolu respondi, 
K-do ! Se respondo restos for... nu. 

ni atendas. Kaj kiel kompreni la 
vortojn : « Cu ni ĝuste k respondece 
rilatas al la membroj, se ni malagnos- 
kas hist. materialismon k akceptas 
idearon de filozofaj skoloj pli fruaj 
k pro tio malpli maturaj ol tiuj de 
Marks ? » 

Denove, K-do, nomu faktojn kiuj 
elmontras, kiajn filozofajn skolojn 
nia Asocio favoras k propagandas. 
Cu SAT-anoj mem ne rajtas verki 
por la asociaj organoj, ĉu la redak- 
toro ĉefe plenigas per siaj skribaĵoj 
la foliojn de niaj organoj ? Nu, mi 
estas certa, ke K-do I. F. ne estas 
tiel naiva por ne scii tion. Sed 
montriĝas denove el lia tuta pritrakto, 
ke organizo, kia SAT, eslas urĝege 
necesa por zorgi, ke almenaŭ estiĝu 
ia centro, pere de kiu la tutmonda 
laboristaro, celanta al Socialismo, 
havu la eblon ekkompreni, ke ĝi 
havas pli da motivoj por komune 
batali ol malharmonie interrilati. La 
Ila k Illa Internacioj teorie celadas 
soc.ialismon, praktike ili interbatalas 
k disigas la amasojn. 

Kiel en feŭda epoko kreskadis la 
bazo, sur kiu poste stariĝis la nuna 
sociordo, tiel, en la nuna, kreskas 
la bazo por alia, nome Tutmonda 
sociordo; neniu scienco povas dis- 
volviĝi nacie, ĉiuj bezonas la tutan 
mondon kiel sian agadkampon. 

Ankaŭ la laboristaro bezonas, por 
ke ĝi vere povu sukcesi en sia liberiga 
batalado, la tutan mondon, bezonas 
por tio unuecon. Car la politikaj 
partioj marksismaj, estinte kiel ho- 
diaŭ, estas reciproke malinterkonsent- 
aj, stariĝis SAT, kiu kiel kleriga 
organizo celas komprenigi al la amas- 
oj, ke, kvankam ŝajne neunuigeblaj, 
ili havas pli da profito helpi k sub- 
teni unu la alian, ol sin armile inter- 
detrui laŭ komando (ĉiumomente 
ebla) de 1'barbareca burĝa milit- 
aparato. Ekonomie la laboristaro 
sur la tuta tero, se ĝi komprenas 
sian unuecon, estas nevenkebla. A1 
SAT la tasko disvastigi tiun ĉi 
ideon per esperanto, ĝis kiam ankaŭ 
la sin-nomantaj socialistaj partioj 
komprenos tion k ĉiulande, do tut- 
monde, propagandos tiun ideon. 

Ke la tasko de SAT ne estas facil- 
realigeblaĵo, montras la de K-do 
I. F. recenzita verketo, - kies legadon 
mi volonte rekomendas al ĉiuj, kiuj 
deziras estis detale informitaj pri 
estiĝo de la skismo en la laborista 
esperanto-movado. j. Bout (15 396). 


SENNACIECA REVUO 

la 16-paĝa llustrita soci-politika 
k literatur-scienca revuo deSAT 

aperas regule kiel ĝis nun maigrau la 
krizo, la malfavoraj cirkonstancoj. 

Iieipu al ĝi rezisti k trabatali sian vojon 
tra la ĥaoso ! Farigu abonanto al « S.R. »1 
Specimeno kontraŭ resp.-kupono. 

SAT, 67, avenue Gambelta , Paris 20. 


XVI-a KONGRESO 
DE S.A.T. 

en MANĈESTRO (Britio) 

2-7. aŭguslo 1936. 

Adreso de la OKK 16 Lily St.. 

Manchester 8. (Britio). 

2-a Komuniko. 

La Kongreshalo. — Ni elektis, 
kiel kongreshalon, ampleksan k im- 
ponan konstruon, « The Co-op Hall » 
(la Koopera Halo) Do\vning St., 
Ardwick, kiu troviĝas unu kilo- 
metron de la urbcentro. La oficiala 
malfermo de Ia kongreso k la Iabor- 
kunsidoj okazos en ĝia plej granda 
salono, k alia ĉambrego estos uzata 
dum la semajno, unue kiel akceptejo. 
k poste kiel rendevuejo, kie la kon- 
gresanoj povos interparoli, skribi le- 
terojn ktp. 

Velurado en Manĉestro. — Man- 
ĉestro ne posedas subteran fervojon. 
sed estas priservata de granda aro 
da elektraj tramoj k aŭtobusoj. La 
biletkostoj estas malaltaj, k oni 
preferas tiajn veturilojn, ĉar ili ebligas 
ĝui la spektaklon de la stratoj. La 
kongreshalo estas facile atingebla 
pertrame de ĉiuj ĉefstacidomoj. Ni 
publikigos detalojn en venonta ko- 
muniko. 

Laŭ nia povo, ni deĵorigos lokajn 
K-dojn ĉe la stacidomoj, de sabat- 
mateno, 1-a de aŭgusto, ĝis dimanĉo 
tagmeze, la 2-a de aŭgusto, k tiuj 
renkontos la alvenintojn k kondukos 
ilin al Ia kongresejo. Tamen, ni ne 
povas tion garantii, se la vizitontoj 
ne sciigos al ni la detalojn de sia 
alveno (tago, horo, stacidomo ktp . 

l-a Listo de aliĝintoj 

I. K-ino Ruth Roberts, 2. K-do F.. Suĝai. 
3. K-ino L. Bowden, 4. K-do L. Rosenblooni. 
Manĉestro. 5. K-do H. V. Doughty, Stretfonl, 
Anglio; 6. N. Bartelincs, Paris; 7. L. Banmer, 
Paris; 8-9. Gek-doj L. k S. Glodeau, Montreuil- 
Seine; 10. K-do A. M. Riswick, Rotterdam. 
Nederl.; 11. D. Greenberg, Manĉcstro; il2. 
K-ino E. Moon, Ilford, Anglio; 13. K-do J. 
Sulskv, I.uton, Anglio; 14. Lisbona SAT- 

Rondo, Lisbono, Portugalio; 15. K-do J. Far- 
rand, Doncaster.Anglio; 16. R. Roberts, 

Mancestro. 


Tagordo 

La anlverpena rondo el SAT-menibr- 
oj, en ĝenerala jarkunveno, la 16-a/i 
de decembro 1935, invilinte la mem- 
brojn de la antverpenaj laboristaj 
esperanto-grupoj, 

priparolinle la problemon de la unue- 
co inler la luta esperanla laboristaro: 

unuanime aprobas la sintenadon de 
la Plenumkomitalo de SAT. 

Insistas. por ke ĝi ekzamenu l<> 
eblon reslarigi .SA T sur la anlaŭ- 
skismaj bazoj 

k transiras al la lagordo. 

Kial laboristaj esperantistoj 
estu malneŭtralaj ? 

Oni povas starigi la regulon, ke la 
alpreno de difinita gvidideo signifas 
adopti rimedon por atingi iun celon. 
Kiam, post longa elprovado, mon- 
triĝis, ke la celo neniel efektiviĝis, 
tiam fariĝas klare, ke la gvidideo 
pruvis sin netaŭga en la ĉiutaga vivo. 

La esp-a movado tre frue dum sia 
vivo solene ĵuris restadi « ne parto- 
prenanta en la bataloj » pri politik- 
aj, religiaj k sociaj demandoj. Estis 
jam dum la ĝeneva kongreso en 1906, 
kiam la esperantistoj per sia deklara- 
cio pri neŭtralo starigis la celon 
konservadi la unuecon per la rimedo 
malperrnesi, kiel ili diris, « ne- 
dezirindajti diskutojn k malkonsentojn 
inter la esperantistoj, kies ĉefa bezono 
estas unueco, por la venko de ilia 
kara lingvo ». 

Sed la reala vivo truis ĉi tiun time- 
rnan k utopian gvidideon. Da mal- 
pacigaj diskutoj estis multegaj deko- 
mence. Eĉ la belaj sentimentoj de 
«Ia Majstro » liveris materialon por 
tiom akraj malkonsentoj, ke Zamen- 
hof malkaŝe deklaris ne deziri ion 
komunan kun esp-o senigita de « la 
interna ideo », k li neniam povis ĉesi 
reaserti sian idealon, kontraŭ la 
ĉiamaj provoj silentigi « la samidean- 
ojn ». En la « granda milito » ger- 
manaj esp-istoj pravigis la militon 
sur la lando, sur k sub la maro, dum 
la francaj esp-istoj formis komitaton 
agitantan « Por Francio per esperan- 
to ». Postmilite katolikaj esp-istoj 
proponis « fondi fortegan internacian 
armeon kontraŭ la potencoj de blinda 
renverso », t. e., kontraŭ la laboristar- 
aj aspiroj. Cio ĉi demonstris la celon 
konservadi la unuecon utopia, k la 
disiĝo de la movado je « neŭtrala » 
k «laborista » armeoj sigelis la fiaskon. 
La rimedo silentigi la diskutadon pri 
sociaj problemoj ankaŭ montriĝis 
netenebla k malrespektata. La gvidi- 
deo estis starigata aŭ sen observado 
pri la vivo, aŭ pro emo trompi 
kredulojn. Alia alternativo ne estas. 

La laborista movado esp-ista ba- 
raktas en la samaj malfaciloj. Tio 
estas io tute natura, ĉar la laborista 
klaso sin organizos laŭklase nur en 
la momento de sia revolucio; — 
ĝis tiam ĝi restados malunueca k 
splitita laŭ partioj. Ĉu almenaŭ ni 

La unua principa broŝuro eldonita de / 

SAT, la broŝuro, kiu pravigas la fondon 
de nia Asocio, estas 

FOR LA NEŬTRALISMON 

de E. Lanti 

32 pa£oj 3-a eldono 

Prezo : 1.80 fr. fr. 

Gia enhavo hodiaŭ ankoraŭ estas aktuala 

k leginda, sante kiel an taŭ 15 jaroj. 

t>AT, 67, avenue Gambella, Paris 20. 


laboristoj kapablas Ierni, ke la voĉo 
de socia aliformigo ne estas sufo- 
kebla ? Cu ni komprenos, ke la po- 
tenca voĉo de la revoluciaj bezonoj 
de nia klaso trapenetros ĉiujn arte- 
faritajn murojn k venkos ĉiun ajn 
artifikon ? Ju pli frue ni konsciiĝas 
pri tio, des pli bone ! 

Ciu honesta homo devas konfesi, ke 
la sociaj institucioj k moroj infiuas 
ĉies vivon. Konsekvence el tio, la 
batalo por transformi tiujn homajn 
regulilojn, — batalo kondukata pro 
la neceso pluvivadi —, vekas la 
plej elementajn pasiojn en la brusto 
de 1’homoj k metas ilin en malamik- 
ajn kampojn. La sociaj problemoj 
finfine ne estas demandoj pri io 
« abstrakta ». Post la abstraktaj ideoj 
sin kaŝas la konkretaj bezonoj k 
interesoj de la diversaj homgrupoj. 
La aludo pri la historiaj okazaĵoj 
sufiĉe ilustras la veron de tiu ĉi 
konstato. 

Proklami ies malneŭtralan pozi- 
cion estas ne nur honorinde, sed 
ankaŭ honeste bataleme. Estis Mark 
Tŭin (Twain), la profundpensa usona 
patrioto, kiu instruis, ke homo vi- 
danta la « socian veston » eluzita k 
ne postulanta novan, estas ne pli ol 
fia perfidulo. Oni povas aldoni al 
tio, ke tiu, kiu parolas pri sia « neŭ- 
tralo » aŭ « nepolitikeco », estas aŭ 
bonkora sensciulo aŭ malica trom- 
panto. Idealista homo, t.e. persono 
deziranta Ia bonon por si k siaj 
gefratoj, ne povas ne partopreni en 
la diskutado, kiel atingi la plej altan 
slaton de homa feliĉo. 

Sekvas el ĉio dirita, ke tiu, kiu 
proklamas sian malneŭtralon, ho- 
neste avertas ĉiun alian pri sia 
« partia » vidpunkto ; lia deklaro estas 
kvazaŭ konfeso de idealo, kun kiu 
ĉiu aliopinianto nepre devas mezuri 
sian intelektan forton, se li deziras 
efektivigi la sian. Kaj, estas sufiĉe 
konate, ke nur per la ekzercado de 
niaj kapabloj, ĉŭ intelektaj, ĉu fizikaj, 
ili plipotenciĝas k ni perfektiĝas. 
Tiel malkaŝa konfeso pri malneŭtralo, 
t.e. konfeso, ke oni estas horno 
politika, homo kunvivanta kun k 
unu el multaj, fariĝas grava eduka 
elemento. 

La socia kunvivado diktas al ĉiu 
sociano partopreni en la batalo pro 
la vivo, t.e. partopreni en la celado 
fari la nunan socion pliperfekta ol la 
homoj sukcesis tion fari ĝis nun. 
Tial, neŭtralismo ne ekzistas; ne 
povas ekzisti, krom en la kapoj de 
vivofremdaj utopiistoj aŭ — tromp- 
antoj. Politika sinteno de la homoj 
estas fakto en la socia vivo. Ni rekonu 
la faktojn k konformigu la asoeian 
statuton al la faktoj de la vivo. Ju 
pli frue k ju pli senmanke ni tion faros, 
des pli vivopova estos nia asocio. 

T. Veder (1307). 

POR STOPI LA BRECON 

41. listo 

[. Leblanc, St.-Quenlin . 

J. Postema, Hoek v. Holl. 

A. Derlagen, Oostzaan. 

J. W., Schl. 

SAT-ano 55 . 

H. Stej (2978), B-th. ŝil. 

Erbaro-Paris. fr. fr. 

10.865 (A. S-r). 

K-dino Jacomin (15 787) . 

H. P. Vieno. 

G. Pointcouteau, Saumur . 

Lanti-Paris . 

G. v. Dienst-Boterdamo . guld. 

Eerdmans, Boterdamo . ffuld. 


Atentu ! Ne forgesu ! 

I En Hitlerio aktuale 600 gelaborist- 
oj el Vupertalo estas juĝataj de du 
specialaj tribunaloj, 600 kontraŭ- 
faŝistaj gelaboristoj (komunistoj k 
socialdemokratoj), kiuj klopodis sub 
la hitlera reĝimo sin organizi libe- 
reme. Ilin minacas la bruna teroro. 
Nombro da ili jam estas kondamnita 
al trijara ĝis dumviva punlaboro. Ses 
el niaj K-doj mortis jam pro la 
torturoj de la Veke (Wecke)-taĉ- 
mento, la nigraj rajdistoj de Gering 
(Goring). Laŭ la germanaj gazetoj 
tiu ĉi proceso devas fariĝi fortimiga 
ekzemplo por sufoki la emon de la 
kontraŭuloj de la reĝimo neleĝece 
organiziĝi. Inter la juĝatoj troviĝas 
50 virinoj. Ni scias, kion signifas 
tiu « juĝado », laŭ la antaŭaj spertoj. 

La opozicio en Germanio kreskas. 
La malkontento fariĝas pli k pli 
grava. Tial la registoj de FTria 
regno uzas ĉiujn rimedojn por sub- 
premi siajn kontraŭulojn. Pro tio la 
atento de l'tuta laboristaro devas 
direktiĝi al tiu monstra proceso ; la 
mond-opinio devas esti vekata, por 
eviti la dramon, kiu estas okazonta. 
La sola rimedo, kiu povas deteni la 
juĝistojn de la plej barbaraj rimedoj, 
estas la naŭzo k (irotestego esprimat- 
aj de la mondo. Cie ni devas atentigi 
pri la krimo prepariĝanta en Vuper- 
talo. 

Milito. Ital-abisenaj bataloj. Gerte, 
tio estas gravaj faktoj. Sed ni ne 
forgesu pro ili la sorton, kiu minacas 
per morto aŭ teruraj punoj la « ju- 
ĝatojn » vupertalajn. En ĉiuj landoj 
la laboristoj eksciu pri tio : 600 el 
la plej bonaj suferegas pro sia kuraĝo. 
Ili batalis ankaŭ por ni ! 

Cie veku la intereson pri tiu pro- 
ceso, por ke el ĉie esprimiĝu al Ia 
brunaj murdistbandoj, ke ili ne povas 
en silento murdi revoluciajn Iabor- 
istojn. Tio estas la plej malgranda 
ago, kiun ordonas al ni fari nia prole- 
ta devo. Montru vian proletan soli- 
daron ! 

D. J. (19 270). 

(Traduko k represo en nacilingvaj gazetoj 
estas dezirata.) 

Mortis Profesoro Riŝe (Richet) 



Profesoro Karlo Riŝe (Richet), kiu 
mortis lastdecembre, estis unu el Ia 
plej eminentaj scienculoj de nia 
epoko. Kaj krome li estis esperantisto. 
Oni kompare nomis tiun universal- 
ulon moderna Gete (Goethe). Depost 
1888 li estis pioniro de 1’aviado — 
dek ses jarojn antaŭ Rajt (VVright) ; 
li estis fama fiziologo, kiu akiris al si 
per siaj malkovroj antaŭmilite jam 
la Nobelpremion k lokon ĉe la 
Franca Instituto. Li estis ankaŭ so- 


PLANIMEDO KORESPONDADAS 

ĈIRKAŬ LA TERGLOBO 

Tiu Planimedo estas vera majstru- 
lo, tamen ! Kiel do li faris por havigi 
al si okdek gekorespondantojn k 
por senmanke kontentigi ilin ĉiujn ? 
Nu, lia sistemo estas genia : li res- 
pondas al ĉiuj nur unu fojon dum du 
monatoj, tio signifas, ke ĉiun tagon 
li devas skribi almenaŭ al unu kores- 
pondanto, k ĉiun kvaran tagon al du. 
Mi esprimis al Planimedo mian miron 
pri lia skribdiligento, sed pli multe mi 
miregis, kiam li klarigis al mi, kiel 
facile solvata estas tiu afero. Vi 
devas scii, ke Planimedo dividis 
siajn gekorespondantojn en tri kate- 
goriojn k klasifikis ilin jene : 1) Ko- 
respondantoj pri seriozaj temoj ; 2) 
pri amo; 3) pri poŝtmarkoj bild- 
flanke gluitaj. — E1 la unua kategorio 
li havas tri korespondantojn (du pri 
politiko k ekonomio, unu pri medi- 
cino); el la dua kategorio (pri amo) 
— pardonu, geamantoj : Planimedo 
ne envicigas amon sub la rubriko : 
seriozaj temoj — li havas dek ko- 
respondantojn. La ceteraj 67 gekor- 
espondantoj estas amatoroj de ilus- 
tritaj poŝtkartoj kun bildflanke gluit- 
aj markoj. 

Nun vi jam komprenas, kial Pla- 
nimedo havas sufiĉe facilan laboron : 
por 67 el siaj korespondantoj li 


ciologo, historiisto, aŭtoro de verko 
kontraŭ la homaj antaŭjuĝoj k stulto. 
Kaj li estis aktiva pledanto por !a 
universala lingvo, por esperanto. Gis 
sia mortoen aĝo de 85 jaroj li konser- 
vissian intelektan akron k klarvidon. 

Lia aktiveco komenciĝis per medi- 
cinstudado, k liaj unuaj laboroj ri- 
latas fiziologiajn problemojn : li faris 
ŝajne simplan, sed mirigan mal- 
kovron, la ekziston de klorhidra acido 
en la suko de nia stomako. Poste li 
eksperimentis per ŝafoj, kiujn li 
imunigis kontraŭ epidemio per injek- 
to de serumo. La sukceso de tiuj 
eksperimentoj estis kompleta, k ekde 
1890 K. Riŝe kreis kun Herikur 
(Hĉricourt) la metodon de l’« sero- 
terapio », kiu savas nuntempe ĉiu- 
jare milojn da homaj estaĵoj. La 
6-an de decembro 1890 la du sciencul- 
oj aplikis al malsanulo la unuan 
injekton de kontraŭdifteria serumo. 

Li inalkovris ankaŭ la sang-analizan 
metodon,nomatan anafilaksio ,per kiu 
estas eble identigi la homan sangon ; ĝi 
estas aplikata hodiaŭ de la polico por 
senmaskigi sennombrajn krimulojn. 

Oni insultis Riŝe kelkfoje kiel 
grandan « vivisekciulon », ĉar eviden- 
te — por la profito de la scienco — 
li sekcis legion da animaloj. Tamen 
tiu scienculo, kiu konante la necesojn 
de 1'scienco tamen amis la bestojn, 


kreis speciale por la de li operaciitaj 
bestoj la anestezilon nomatan kloralozo. 

Rilate la dubrezultajn laborojn de 
metapsikio, pri kiuj Riŝe arde okupis 
sin, estu kun justo konstatate, ke la 
scienculo provis enkonduki en tiu 
fako sciencan metodon. Li esploris 
la malproksim-efikajn manifestiĝojn 
( telepatio , telekinezio, teleplaslio) k 
verkis pri tiuj fenomenoj aŭdace, 
eble iom tro riske, verdire... Tamen, 
rilate ĉion, kion li esploris, li restis 
sciencule honesta k nur priskribis, 
kion li vidis. 

* 

♦ ♦ 

Kio koncernas lian esperantistan 
aktivecon, ni trovis interesajn inform- 
ojn pri ĝi en « Le Travailleur Espĉ- 
rantiste » (La Laborista Esperantisto), 
n-o de aprilo 1920. K-do Lanti rapor- 
tas en ĝi pri parolado farita de K. 
Riŝe en Parizo, antaŭ ĉefe esperan- 
tista publiko, pri « la utilo de inter- 
nacia lingvo por la komerco, la indus- 
trio k la sciencoj ». Riŝe paroladis 
kun juneca vervo pri la neceso de 
universala lingvo k faris la apologion 
de la verko de Zamenhof. Nenia 
dubo por li, ke iam la homaro adoptos 
universalan lingvon. 

Propagandante por nia lingvo, ni 
memoru pri tiu fakto, ke eminenta 
scienculo kiel Riŝe estis unu el ĝiaj 
fervoraj disĉiploj. 


bezonas nur aĉeti belajn vidaĵkartojn 
(kiujn li ricevas tre malkare en 
bazaro, kiam li aĉetas ilin po cento), 
surglui la markon ĉe la malĝusta 
loko k meti ĉe la korespond-flanko 
ĝentilan frazeton kun sia subskribo. 
Ĵen la tuta kontakto, kiun Planimedo 
havas kun 67 gekorespondantoj. Li 
konas ilin nur laŭ la slipo, kiun li 
aranĝis por ili en sia registrolibro ; 
plej ofte li ne konas ilian aĝon nek 
profesion ; eĉ ofte li ne atentas, ĉu 
temas pri viro aŭ virino. Nur pri tio 
li notas en sia memorlibreto, ĉu ili 
fidinde respondas aŭ ne. Kaj al tiu, 
kiu emas rigardi liajn ilustritajn 
poŝtkartojn, — nu, li povas prezenti 
plenplenan kestegon da ili. 

Korespondi pri aino ankaŭ estas 
sufiĉe facila tasko al Planiinedo. Sed 
registrante la amkorespondantojn, li 
atentas pli severe pri ilia sekso ; nur 
escepte li akceptis korespondadi kun 
unu junulo 13-jara pri amaferoj ; la 
naŭ aliaj estas inoj en la aĝo de 
15-85 jaroj, k al ili ĉiuj li skribas 
leterojn laŭ rigore rekomendita skemo 
kiun li trovis en ekzercolibro kun 
titolo : « La modela amkorespondan- 
to ». Feliĉe, liaj gekorespondantoj ne 
rimarkis, ke temas pri stereotipaj 
frazoj ĉerpitaj el malnova libraĉo, k 
ĉiu el ili kredas, ke Planimedo tute 
reale, kvankam platone, amas ŝin, ke 
ili en baldaŭa kongreso renkontiĝos 


korpe, por amvalsi kune al la hori- 
zonto, kie brilas edziĝo internacia 
kun infanoj parolontaj esperanton 
kiel sian gepatran lingvon. 

Tiu « samideano », kun kiu Plani- 
medo korespondas pri medicino, estas 
hitlerano el Bavario, kiu en sia unua 
letero prezentis al sia korespondanto 
la tutan serion de siaj praavoj, por 
pruvi sian purrasecon. Li aldonis 
kelkajn heredajn karakterizojn ; ekz. 
pri sia biertrinkemo li rimarkigis, 
ke liaj praavoj jam « kuŝis sur la 
ursa felo k drinkis bieron », k ke 
tiuj, kiuj ne pereis dum militado, 
mortis pro hepat- aŭ renmalsano. 1 

Malfeliĉe li petis al Planimedo 
respondi sammaniere k komuniki sian 
genealogian liston. Planimedo ne 
multe cerbumis pri la starigita proble- 
mo k deklaris al sia korespondanto, ke 
li ne havas multe da kompetento pri 
zoologiaj aferoj, sed ke tamen senre- 
zerve li estas konvinkita, ke lia prau- 
laro lastfine devenas de iu granda 
simio. La nacisocialisto ne estismulte 
kontenta pri la Planimeda respondo. 
tamen li sciis kaŝi sian koleron k 
komencis inventi historion pri urĉa- 
sado en la teŭtonaj arbaroj, ĉe kiu 
ludis ĉefajn rolojn liaj noblaj praav- 
oj. Planimedon komencis tedegi tiu 
korespondanto, k nur pro kompatemo 
li skribis denove al li, ĉi-foje saltante 
al medicinaj problemoj (spiritmal- 

Tra la Esperanta Gazetaro 

Kredi aŭ... pensi ? 

Dum la katolika propagando por esp-o 
preskaŭ ĉesis kun la morto de « Espero Kato- 
lika », « Oomoto », japana universalema religi- 
sistemo, daŭrigas sian agitadon helpe de sia 
monata organo sufiĉe ampleksa k belaspekta. 
En la decembra n-o s-ro H. Deguĉi lamentas pri 
la nuna tendenco de edukado, kiun li nomas 
ateista. « Oni eraras pensante, ke la intelekto 
eslas la plej grava », li elkrias. * La intelekto 
inem ne estas malbona, sed en la okazo, kiam ĝi 
estriĝas, estas malbone ». Kaj li pledas por tio, 
ke « en la edukado, religikredo, almenaŭ religi- 
kredemeco devas esti gravigata ». 

Ni dubas, ĉu la aŭtoro de tiuj linioj mem estas 
unuavice kredemuio, aŭ ĉu ne pli vere lia inte- 
lekto puŝas lin subigi en spiritan sklavecon siajn 
kunhomojn k teni ilin en tiu stato por la gloro 
de sia propra « dieco »... laŭ konataj modeloj. 
L.a Oomoto-« majstroj » en tio ja imitas nur 
aliajn famajn anim-ekspluatistojn. 1 

La Juna Vivo 

origine destinita por 12-16 jaraj infanoj, sed 
verŝajne pli multe disvastigata ĉe plenaĝuloj, 
aperigis en sia decembra n-o konatan teatraĵeton 
« La Novaj vestoj de la reĝo », laŭ zamenhofa 
traduko de fabelo de Andersen 2 . Gia valoro 
ku$as, kiel ĉe ĉiuj fabeloj de la granda aŭtoro, 
en la morala flanko k en la profunda vero kaŝita 
sub la burleska formo de 1’prezento. 

Nova provbalono. 

La tre agema k revoluciema instruisto H. 
Bourguignon (el Suda Francio), helpate de kelk- 

1 Ĵus ni ekscias, ke la jap. registaro nialper- 
mesis la « Oomoto »- movadon ! 

2 Prezo : 8 ekz-oj por 12 fr. fr. (inkluz. la 
prezentrajto). 


aj esp. sovetiaj literaturistoj (Kuzmiĉ, Miĥalski), 
elflugigis provbalone unuan n-on de «Internacia 
literaturo » (form. 13 x 20,5 cm., 16 pĝ., 
prezo : 4 kajeroj 10 fr. fr.), en kiu estas honorata 
H. Barbus (Barbusse). La enhavo estas IPE- 
eca ; tiel oni trovas en la memorartikolo pri H.B. 
frazojn, kiel « povas blekadi tiuj k aliaj strang- 
uloj, kiuj badeŭrinde kredas esli revoluciaj rsp - 
istoj », direktitajn sendube kontraŭ K-do Lanti, 
se ne kontraŭ SAT mem. 

Cu tiu ehionaĵo havos pli longan vivdaŭron 
ol ĝiaj antaŭuloj, IPE-gazetoj ? Ni dubas pri 
tio, sciante laŭsperte, kiel malfacile estas vivigi 
literaturan esp. gazeton. 

La sama instruista K-do aperigas de tempo 
al tempo n-on de « Infanoj sur Tutmondo » 
(samformata kiel la antaŭa, 16 pĝ.), en kies 
lasta n-o (aŭg.-sept.) oni trovas multe da versoj 
k desegnoj, parte el Sovetio. 

Malaperas « Germana Esperaniisto » ! 

La eldonisto F. Ellersiek anoncas la malape- 
ron de « Germ. Esp-isto », kiu estis la plej aĝa 
el la nuntempe ekzistantaj revuoj esp-istaj; ĝi 
aperis seninterrompe de 32 jaroj. Ci malaperas, 
ĉar la eldoninto ne povis akcepti la proponojn 
de la nova asociestro de G.E.A., por restigi la 
gazeton oficiala organo de tiu asocio. Ni legas 
en la lasta (dec.) n-o, ke la germ. ekster-afera 
ministro respondis al demando de esp.-amikoj 
en Katovico (Polio), ke ĉiu germano, se li volas, 
rajtas lerni esp-on, sed kondiĉe ke la laboro de 
1’esperantistoj ne kontraŭas la nacisocialismon. 
« Ke la plenumo de tiu ĉi postulo » aldonas la 
asocia gvidanto, « ne nur por mi — kiel partiano 
k oflcisto — sed ankaŭ por ĉiu unuopa membro 
de 1’G.E.A. estas memkomprenebla devo, tion 
mi ne bezonas plu certigi, ĉar ni germ. esp- 
istoj ĉiam uzis la helplingvon kiel ilon, kiu ebli- 
gis al ni senpene konvinki niajn samideanojn 
en ĉiuj landoj pri la malĝusto de la tendenc- 
informajoj de 1’eksterlanda gazetaro». Senblage! 


Ĉe la SportnloJ 

La Ligo de Laboristaj Sport-Asoc- 
ioj en Polio aranĝas por la 16.-29. 
de februaro ski-tendaron en belega 
karpata ĉirkaŭaĵo Sianki troviĝanta 
apud la ĉefioslovaka landlimo, ĉe 
Uzhorod. Oni aranĝos ski-kursojn 
duin tiu manifestacio. Alilandaj K- 
doj estas petataj aliĝi pere de sia- 
landaj centraj ligoj de lab. sport- 
asocioj. lnformojn donas : Z\viazek 
Robotn. Stovv. Sport, ul. Czenvonego 
Krzyza 20, Varsovio. La entuta kosto 
por partopreno (komuna loĝado k 
manĝado) estas 40 zlotoj. (Sen vojaĝ- 
kostoj). ' 

Estas speciale notinde, ke la nomi- 
ta Ligo decidis fari propagandon 
pere de esperanto, sendepende de siaj 
konstantaj rilatoj kun la centraj 
ligoj de Lab. Sport-Asocioj en divers- 
aj Iandoj. Eksterlandaj esp. sportuloj 
estas speciale invititaj al partopreno. 
La administra gvidanto de lski- 
manifestacio estas delonga k aktiva 
esperantisto. 


La JARLIBRO 1936 

estos presata en februaro 
k dissendata kun la ven- 
onta numero de “ S-ulo 


sanoj, mensaj difektoj, cerb-atrofio, 
ks.). Iujn malicajn aludojn la «nazi »-o 
feliĉe ne komprenis k reskribis tre 
senmalice pri degenerado de hom- 
k hundorasoj, sangmiksiĝo, naskado 
de sanaj idoj ktp. 

Planimedo havis ankaŭ la kores- 
pondanton pri politikaj k tiun pri 
ekonomiaj problemoj. A1 tiuj du li 
rilatis plej serioze, kiel decas al 
konscia laborist-esperantisto. Kaj la 
profunde enradikiĝinta ideo de Pla- 
nimedo estis, ke per komuna lingvo 
kiel esperanto la proletoj el la tuta 
mondo povos reale alproksimiĝi k 
interkonsenti k eĉ konsideri per 
same fasonitaj okulvitroj la aferojn, 
kiuj okazas tie aŭ alie en la mondo- 
teatro, — sen naciaj antaŭjuĝoj. 

Sed kruelan seniluziigon preparis 
al li lia pripolitika korespondanto ! 
I iu kompatindulo ja skribis al Pla- 
nimedo, ke li malgraŭ sia proleteco 
k malgraŭ sia esperantisteco sentas 
sin kore k anime ligita al tiu grundo, 
sur kiu staris lia lulilo, k ke nur tial 
li serĉis korespondantojn en la tuta 
mondo, ĉar li volas esprimi al ili, 
kiom li fieras esti la ano de fama, 
glorplena popolo k lando. « Mi estas 
kontraŭuio de milito », li skribis, 
<( sed mi deziras, ke la nacioj vivu 
Pace unu apud Ia alia, en bona naj- 
bareco k plena sendependeco rilate 
s *an apartan ecaron k kutimaron. » 


Planimedo estis skuata de ridego, 
kiam li sekve de tiu legado imagis al 
si nikvaragvanon k korsikanon, alas- 
kanon k georgianon, kiuj fieras pri la 
aparta ecaro k kutimaro (ho, tiel 
unika k tiel nobla !) de sia respektiva 
lando, k kiuj volas propagandi pri 
tio tra la tuta mondo per esperanto!... 

Tamen li pardonis senĉagrene al 
sia patriota korespondanto, kiu apar- 
tenas al vere granda k majesta nacio, 
pro lia manko de konscio, k sobre 
atentigis lin pri la malenviinda sorto 
de la laboristaro interne de la lim- 
bariloj de tiu vasta, fiera lando kiun 
li fiere enloĝas. Planimedo ne an- 
koraŭ diris al mi, ĉu lia nacifiera 
prolet-esperantista korespondanto en 
la venonta milito volontuiiĝos por 
defendi sian patrinan grundon per 
gasmasko k ĥemiaĵoj kontraŭ la 
invado de fremdaj hordoj da... pro- 
letoj. Tamen tio sendube okazos. 

La K-do, kiu korespondas kun 
Planimedo pri ekonomiaj problemoj, 
estas fervora ano de teorio pri la 
reiro al la rekta interŝanĝo de natur- 
produktoj, kun forigo de la perant- 
komerco k de la mono. En sia lasta 
letero li proponis al Planimedo inter- 
ŝanĝi sian poŝtmarkan kolekton kon- 
traŭ grasa porkido mem bredita, kiun 
li volonte transsendus. Planimedo 
estis tre embarasita per tiu ĉi oferto, 
sed antaŭ ol li povis respondi, li 


estis vokata al la doganoficejo, k 
tie Iin jam atendis gruntante la 
ŝanĝobjekto. Cent frankojn Ii devis 
pagi al la doganistoj por povi for- 
konduki al sia hejmo la grasan por- 
kidon de • sia ekonomitema kores- 
pondanto. 

Ho, kiom li malbenis tiam sian 
korespondanton k lian teorion ! Jen, 
li volis rekt-interŝanĝi, eliminante la 
monon, k li forgesis pri la ekzisto de 
limbaroj k de doganoficejoj, kiuj 
lastaj tute ne volis kontentiĝi pri 
alia afero ol kontanta mono ! 

Karesante la « karan » porkidon, 
Ii ĵonglis en sia cerbo nigrajn pensojn 
de venĝo. Neniun poŝtmarkon inter- 
ŝanĝe ricevus tiu ekonomiisto, k li 
spertu siavice, ke la doganistoj tute 
ne akceptas diskuti pri teorioj de 
naturprodukta interŝanĝo, enkasi- 
gante prefere tre altvalorajn monbile- 
to j n. 

Post sendorma nokto li aĉetis 
kestegon, sternis pajlon sur ties plan- 
kon, aŭkcie ĉe la ĉevalfoiro havigis al 
si junan azenon kun nenormale long- 
aj oreloj k ekspedis ĝin zorge insta- 
lite en la kestego al sia korespondanto. 
Sur la vandon de la kestego li pentris 
per bela nigra koloro : « Interŝanĝe 
por la porkido ! » 

De tiam li nenion plu aŭdis de sia 
korespondanto. 

Nubo. 


% 

En nia movado 

(Kroniko) 

• Britjo. « La Lab. Esperanlisto » de SATEB 
raporlas pri sukcesaj kursoj en Coventry, 
Bferby, Preston^ Willesden (por junsocialistoj), 
januara ekspoziĉio en la Londona Lab. Esp. 
Klubo. Tri kursoj (elementa, mezgrada k supera) 
en Manĉestro. La gazeto de SATEB propagandas 
por la 3-a internacia laborista Olimpiado, kiu 
okazos en 1937 en Antverpeno k kien SATEB 
esperas povi sendi kun la brita sekcio ankau 
eŝp-istajn K-dojn. 

Nederlando. Hotf.rdamo. La SAT-rondo 
eldonas propran bulteneton. Ĝi kunvenas ĉiu- 
sessemajne en diversaj urbkvartaloj alterne. 
En la kuranta vintra sezono ĝi jam aranĝis 
du kunvenojn, la 17-ari de okt. (kun temo 
« Pri religio »), la 22-an de dec. (kun temo : 
« Pri reunuigo de la lab. esperantistoj »). La 
enkondukintoj tiel faris siajn paroladojn, ke ili 
havis la plenan atenton de la pli ol 50 ĉeestantoj 
en ĉiu kunveno. En sia kvara ekzistojaro la 
Hondo povas konstati la kreskantan intereson 
por slaj kunvenoj, k ĝi ne malmulte kontribuas 
por la SAT-varbado. La Rondo ebligas i.a. 
al K-doj, kiuj sentas la kapablon por publika 
parolado, fari tion en ĝia kadro. Venonta kun- 
Veno : 2.II., ĉe la 5-a Sekcio, Putschestr. 36 
(Z), matene je la 10,30 h. akurate. Temo denove 
pri « religio ». — Ankaŭ ne-SAT-anoj ĉiam estas 
bonvenaj. 

Polio. En Lida (Vilna distrikto) la polico 
malpermesas lerni esp-on. Ĝi arestis la 14 parto- 
prenintojn al unua kursleciono. (Laŭ « Lingvo 
Internacia »). 

Svedio. Skoghall. Dum kunveno de 13.XII. 
la SAT-rondo elektis K-don 13 735 (J. Oskars- 
son), Box 6, kiel Peranton. La antaŭa Peranto 
restas anstataŭanto. K -do 13 191 daŭre pri- 
zorgas esp. kolonon en « V&rmlands Folkbiad », 
kiu gazeto tre komplezas nian aferon k preskaŭ 
senescepte aperigas esp-aĵojn ĉiusemajne. 


Recenzejo 

ĈU SOCIALISMO KONSTRUIĈAS EN SOVETIO ? 

de E. Lanli k M. Ivon. Biblioteko de Herezulo, 
n-ro I. Formato : 14-21 cm., 52 pĝ. Prezo : 
3 fr. fr. plus sendkosto. Eldonejo : Esperanio, 
1.4, avenue de Corbĉra, Paris (12). 

Tiu ĉi verko prezentas sin sub formo de dialogo 
inter tri personoj : Fuler , la herezulo, Ftuper, la 
ortodoksulo, k Iver , la objektiva observanto, kiu 
raportas nur faktojn k ne faras pri ili konkludon. 
AnLiŭ ol pridiskuti la demandon, kiun konsist- 
igas la titolo de Tverko, Futer donas jenan 
diflnon pri socialismo : «Sociordo, en kiu ne 
ekzistus ekspluatado de homoj super aliaj 
homoj ; en kiu ĉiu laborulo ricevus la tutan 
valoron de sia laboro t.e. ke neniom da plus- 
valoro transirus al la dispono de klaso aŭ 
kategorio da privelegiuloj; sociordo, en kiu ĉiuj 
homoj povus liberc malvolvi ĉiujn siajn povebl- 
ojn, havus la rajton eldiri tute malkaŝe k senĝene 
sian opinion pri ĉio k ĉiuj k la eblon diskonigi 
siajn pensojn; sociordo senklasa k justa, en kiu 
homoj, ĉiuj homoj, povus akiri konscion pri sia 
propra digno... * Sed Ruper tuj rebatas : « Tia 
diflno estas idealisma, ne marksisma k sekve 
senvalora. Socialismo estas socio, kiun regas 
la laborista klaso. Cu la Proletaro regas aŭ ne en 
Sovetio ? Jen la demando !... » 

Tiel la diskuto daŭras tra la tuta verko. ĉu 
oni konsentas aŭ indigniĝas pri la konkludo de 
Futer, kiu ascrtas, ke «en Sovetio regas ruĝa 
faŝismo », estas certe, ke la legado de tiu broŝuro 
daŭre vekas la intereson. Dirinte tion k avertinte 
la legantojn pri la teruraj herezaĵoj, kiujn 
eldiras Futer, ili mem decidu, ĉu la |verko estas 
aŭ ne rekomendida. Ni tamen devas noti, ke 
la broŝuro estas ilustrita per du bildoj k bele 
presita sur bona papero. 

J. H. 


MEMORNOTO 


SVEDIO. 


Represis el ■ Senn. Revuo » : L ' Impri - 
merie Fran ^ aise , Paris, I. I. (grafik-laboristoj 
en Novzelando). 

Represis el « S-ulo » : Hepublicaner, Mul- 
house, 31.12. (ITF-kongreso). 

Priesper. artik. k notojn enhavis : Arbe- 
taren. Stokh., 10., 31.12.; Signalen y Stokh., 
12. 12., 2.1.; Le Liberlaire, Paris, 20.12.; La 
Voix Libertaire, Limoges, 4. 1 ., L'Emancipation, 
St. Denis, 4.1.; Les Nouvelles de ta Seine, Paris, 
28. 12.; Solidaridad Obrera , Barcel., 11., 13., 
20. 12.; Heformatorn (Bontemplana), Stokh., 
kristnask-n-o kun longa artik. de E. Eriksson; 
L'Ecole Libĉrairice, Paris. 7.12., UEcole Eman- 
cipee , Saumur, 22. 12. (kurso); Le Peuple, 
Bruseio, 4.10.; Le Travailleur, Huy, 30.11., 14., 
21., 28.12.; Le Bulletin du Cerele P.T.T., 
Bruselo, dec.; 

Pri SAT raportis : Le Peuple, Bruselo, 8.1.; 
La \Vallonie, Liĉge, 21. 12. 

Peresp. mater. enphesis : De Vrijdenker, 
Antverp., 15.12. 

NIA POŜTO 

V. Makoli k H.W.A . — Viaj artikoloj aperos 
en la venonta n-o. 


Korespondado 

Francio 

Du K-doj dez. kor. kun al. Gck-doj, princ. 
kun malproks. land. pri ĉt., pol., soc., viv- 
kond. Nepra resp. H. Beauson, 5, rue Mar- 
jolin, Levallois (Seine). 

19-jara esp-isto dez. kor. kun Gek-doj el la 
tuta mondo, ĉefe ekstereŭropaj geesp-istoj. 
Adr. : Bourguignon Fred, Quai du Steir, Quim- 
per (Finistĉre). 

Novlern. k lertuloj dez. koresp. kun div. 
landoj. Adresu : Benilo Jean, Piace de 1’Eglise, 
f'abrŝgues, Ilĉrault. 

Grupo de junaj gelaboristoj aranĝos baldaŭ 
ekspozicion; ili tre dcziras ricevi salutleterojn k 
ankaŭ interkorespondi. Laborisia Esperantista 
Grupo, Maison du Peuple, 2, rue Drouin, 
Nancy. 

Nederlando 

Laborisia Esp. Grupo aranĝos letervesperon 
je la 2-a de marto. Skribu multnombre al : 
K-do Wim Braakensiek, Asterst. 19, Den IIelder. 
Resp. gar. 

K-do K. v. Trichl, Jachtlaan 47, Apeldoorn , 
honeste dez. interŝ. PM diverslandajn . 

Kvar gajaj K-doj dez. kor. kun K-inoj. 
E1 C.L., P.ĉ.t., nterŝanĝi P.L resp. gar. 

skribu al K-do J. Geurlz. Reigerpad 34. Hotter- 
damjz. 

Kontor-oficisto dez. kor. kun Gek-doj el 
ĉiuj landoj. Adr. : H. Schroevers, Eedestraat 15, 
Vlissingen. La loka peranto garantias resp. al 
ĉiuj. 

Mi dez. koresp. kun Gek-doj el la tuta mondo 
pri sociaj temoj k interŝ. Plv (ne PM). Adr. : 
./. J. Teriveij, Aurikelstr. 55, Amsterdam-N. 

Komenc-kurso en Schagen organizos en la 
monato marto letervesperon. Bonvolu sendi 
leterojn ktp al K-dino M. Kamp, Regentenstr. 
60, Schagen. 

23-jara fraŭlo dez. koresp. kun Gek-doj el 
ĉiuj landoj pri div. temoj. Resp. Garantiata. 
Adr. : Albers de Nieuive, Padangstr. 13, Haarlem. 

Gek-doj de daŭriga kurso deziras grupe 
korespondi kĉl, pĉt. Resp. gar. Adr. : C. v. d. 
Burg, Piersonstr. 10, Maasluis. 

Portugalio 

PM bonstatajn, pref. novajn, perportugaliaj 
k koloniaj, laŭ Xvert, interŝ. A. Betlencourl , 
r. Angela Pinto, 24, 3®, Lisboa. 

2 junuloj dez. koresp. kĉl. pĉt., precipe pri 
maŝindesegnoj k PI. Skribu al : N. Lago, 
T. da Lapa, 8, Porto. 


Letervesperon havos la Anarkista Esp.-grupo 
en la fino de februaro. Skribu al Folke Hosĉn. 
Helgagatan 36, eniro 4, Stokholmo. 

Laboristo, Esperanto-organo por anarkistoj 
k sindikatistoj, aperas ĉiumonate. Jarabono 
5 fr. fr. Mendu ĉe Adrian Pcrsson, Stadshagen 
15 B, Stokholmo. 

Svedio 

Gesamideanoj ! La I5-an de marto nia esper- 
anto-klubo letervesperos. Montru per mult- 
noinbraj respondoj. ke esp-o vivas. , Resp. 
garantiata. Skribu al K-do Ilugo Bgstrom. 
Ratorp, Karlstad. 


Esperantisioj el ĉiuj kvin kontinentoj, eviden- 
tigu, ke por ni ne ekzistas iuj landaj aŭ lingvaj 
limoj. Skribu grandamase al miaj tre miksitaj 
lernantoj laŭ mia adreso: Adalberi Schtvingshakl. 
Cseh-instruisto de Esperanto, Klagenfurt (KSrn- 
ten), Aŭstrio. 


La Esp.-Grupo « Unueca per Esperanto » 
(sekcio de FLE) invitas amas-korespondajon 
por sia Letervespero en monato inarto. A1 ĉiuj 
ni nepre respondos. Skribu al K-dino Polder- 
man, Wagenaar$tr. D 93, Middelburg, Neder- 
lando. 


Rapidu, ĉar restas nur ankoraŭ kelkaj 
tagoj... por akiri la grandiozan 
romanon de 

Upton Sinclair 

JBnilE HIGGINS 

(372 paĝoj) 

afrankite por la escepta prezo de 12.50 fr. 
fr. (aŭ 17.— fr. por la bindita eldono) 
anstataŭ 22.50 k 29.— fr. Ni konsentas * 
tiun favorprezon kiel Premion al la 
K-doj, kiuj pagis sian jarkotizon por 
1936 (aŭ parton el ĝi) ĝis la 31. januaro. 
Ankaŭ novaliĝantoj rajtas ricevi tiun 
premion ! Kiu jam posedas la supran 
majslroverkon, tiu povos elekti laŭ nia 
katalogo iun libron je duona prezo 
(escepte de la « PI. Vortaro »). 

SAT , 67, avenue Gambelta , Paris 20. 


Atentu ! 70 gekursanoj serĉantaj gekores- 
pondantojn en la tuta mondo, aranĝos leter- 
vesperon en la fino de februaro. ĉio estos kore 
akceptata. Nepra respondo. Sendu al Herberl 
Levi, Esperanto-helmo, Jonkoping, Svedio. 


Esperanlistoj en Viskafors deziras korespondi 
ktin Gek-doj en ĉiuj lnndoj. Temoj estas sporto, 
politiko, k esp. movado. Adreso : Esp. klubo 
« La Espero », Viskafors, Svedio. 



eniras la duan jaron de sia ekzisto. 
Daŭre ĝi diros tion, kio ne estas direbla 
en la ŜAT-organoj. Ĝia abonprezo jara 
estas 6-franka, pagebla al jena poŝta 
ĉekkonto : E. Adam, Paris 1350-62. 

Kiu ne povas uzi tiun pagmanieron, 
tiu sendu 4 internaciajn respondkupon- 
ojn. 

Redaktas k administras : E. Lanti, 
14, avenue de Gorbĉra, Paris (12°). 

Perantoj en : 

BRITIO. — B. B. Beaumont, 5, 
Central Close, Fartown, Huddersfield. 

NEDERLANDO. — P. G. v. d. Plank, 
van Speykstraat 48, L Amsterdam - 
West. Poŝta ĝiro : 2455-42. 

SVEDIO.— John Karlsson, Berga, 
Vŭsterhaninge. Poŝta ĝiro : 72295. 































